钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

所设求太阴均度之图用甲乙丁三角形求之盖乙甲丁太阴均度角之正弦与乙丁直线若甲乙丁总自行馀弧角之正弦与甲丁直线既得甲丁为太阴距地远次求太阴视径则其距地远甲丙与太阴实径之正弦丁乙若全数与

丁丙乙角之切线，次以太阴半径与地半景大小之
比例，为一五○与四○三。推地景视半径。盖一五○
与四○三，若太阴视半径之正弦，与景视半径之正
弦也。既得视半径，用三率法，如前推算食分。欲用表，
则于引数查视半径，而以月视径及两半径减距度
之馀数查食分。然表中列数，从引数出，其理一也。

求月食面积分

前论“月食分”，皆目可见、器可测之视径分也，若求其
不全食之面，入景之分，则有别法。设甲为地景之心。